**LĒMUMS**

Liepājā

|  |  |
| --- | --- |
| 2023.gada 26.janvārī |  Nr.14/1(prot. Nr.1, 14.§) |

Par kvalificētam speciālistam izīrējamas

telpas statusa noteikšanu dzīvojamai

telpai Kuldīgas ielā 38-67, Liepājā

Pamatojoties uz likuma "Par palīdzību dzīvokļa jautājumu risināšanā" 11.panta trešo daļu, lai nodrošinātu Liepājas pilsētas domes 2017.gada 17.augusta saistošo noteikumu Nr.13 "Personu, kurām nepieciešama pašvaldības palīdzība dzīvokļa jautājumu risināšanā, reģistrācijas un pašvaldības palīdzības sniegšanas kārtība" 11.punkta piemērošanu, un izskatot Liepājas valstspilsētas pašvaldības domes pastāvīgās Sociālo lietu, veselības un sabiedriskās kārtības komitejas 2023.gada 19.janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Noteikt kvalificētam speciālistam izīrējamas dzīvojamās telpas statusu Liepājas valstspilsētas pašvaldības dzīvojamai telpai Kuldīgas ielā 38-67, Liepājā, kadastra apzīmējums 1700 014 0147 001 067 (3 istabu, labiekārtota, kopējā platība 71,9 kv.m).

2. Slēgt sadarbības līgumu ar speciālista darba devēju atbilstoši likuma "Par palīdzību dzīvokļa jautājumu risināšanā" 21.2 panta trešās un ceturtās daļas noteikumiem.

3. Pilnvarot Liepājas pilsētas pašvaldības iestādi "Nekustamā īpašuma pārvalde" slēgt lēmuma 2.punktā minēto sadarbības līgumu.

4. Liepājas valstspilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei 2 eks. (grāmatvedei 1 eks.), Dzīvokļu komisijai, Izpilddirektora birojam, SIA "Liepājas namu apsaimniekotājs" |